|  |  |
| --- | --- |
|  | |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | |
|  | |  | |

На основу члана 12. Закона о министарствима („Сл. гласник РС“, број 128/20 и 116/22) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Сл. гласник РС“, бр. 8/20 и 107/21)

Министарство за људска и мањинска права и друштвени дијалог упућује

**Ј А В Н И П О З И В**

**организацијама цивилног друштва за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023)**

**I ПРЕДМЕТ ЈАВНОГ ПОЗИВА**

Министарство унутрашњих послова Републике Србије је у процесу израде Процене претње од тешког и организованог криминала (SOCTA 2023), документа који је од стратешког значаја за испуњавање услова за придруживање ЕУ и представља једну од препорука Европске комисије чија је реализација планирана у Акционом плану за поглавље 24.

Документ SOCTA се израђује с циљем анализе актуелних тенденција и процене стања у области организованог и тешког криминала, карактеристика и начина деловања организованих криминалних група, као и дефинисања области организованог и тешког криминала које представљају највећу безбедносну претњу. Документ садржи и сажету претпоставку о будућем развоју и у складу са тим се одређују стратешки приоритети у сузбијању организованог и тешког криминала.

SOCTA документ израђује се на основу методологије EUROPOL-а. Процена се односи на период 2019–2022. године, с тим што је остављена могућност посматрања и текуће године уколико се током прикупљања података појаве чињенице које битно утичу на ток и развој појава. Сама израда документа обухвата више фаза, од прикупљања и селекције података, преко њихове евалуације и обраде до коначне израде документа.

Јавни позив се спроводи у циљу транспарентности и учешћа цивилног сектора у изради Процене претње од тешког и организованог криминала (SOCTA 2023) са намером прибављања додатних информација и података у складу са досадашњом добром праксом и сарадњом приликом сачињавања претходна два SOCTA документа, 2015. и 2019. године.

Допринос ОЦД у изради документа се очекује у давању предлога, примедби и сугестија (стручне консултације које ће бити организоване без присуства јавности) на нацрт документа Процена претње од тешког и организованог криминала (SOCTA 2023), као и пружању актуелних информација квалитативног и квантитативног типа и презентовању најновијих домаћих и међународних истраживања.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор **до 10 (десет)** организација цивилног друштва за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023)
2. Право учешћа на Јавном позиву имају организације цивилног друштва, основане и регистроване сагласно позитивним прописима Републике Србије.
3. Јавни позив намењен је организацијама цивилног друштва у чијем делокругу су областитешког и организованог криминала (трговина и кријумчарење дрога, имовински криминал – разбојништва и крађа возила, трговина и кријумчарење ватреног оружја, муниције и експлозивних направа, кријумчарење људи, трговина људима, високотехнолошки криминал, кријумчарење акцизних производа и других роба, фалсификовање новца, прање новца и еколошки криминал).

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да сууписaне у рeгистaр нajмaњe две годинепрe oбjaвљивaњa oвoг jaвнoг пoзивa;
2. да актом о оснивању или статутом имају утврђене циљевеу најмање једној од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
3. да поседујуискуство у изради и спровођењу програма/пројеката као и експертизу у најмање једној од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), у последње 4 (четири) године;
4. да представници које организација предлаже за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023) нису функционери или државни службеници, односно ангажовани у органу јавне управе;
5. пожељно је да организација поседује претходно искуство у координацији, комуникацији и сарадњи са другим организацијама цивилног друштва односно да је чланица мреже или друге асоцијације организација цивилног друштва;
6. пожељно[[2]](#footnote-2) је да организација поседује претходноискуство у раду радних група зa израду прописа и/или докумената јавних политика и других радних и саветодавних тела, које формирају органи државне и покрајинске управе и локалне самоуправе као и друге видове сарадње са државним органима.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **попуњен образац о реализованим пројектима** које је организација реализовала у најмање једној од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 4 (четири) године** (*Анекс 2 – Образац о реализованим пројектима**)*;
* **попуњен образац о** **публикацијама** (анализе, истраживања и сл.)које је организација објавила у најмање једној од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 4 (четири) године** (*Анекс 3 –Образац о објављеним публикацијама*);
* **Изјаву о прихватању кандидатуре и одсуству сукоба интереса** - да представник кога организација предлаже за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023) није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован у органу јавне управе, потписану од стране предложеногкандидата.(*Анекс 4 – Изјава о прихватању кандидатуре и одсуству сукоба интереса*);
* пожељно је доставити доказ о искуству у раду радних група за израду прописа и / или докумената јавних политика и других радних и саветодавних тела које формирају органи јавне управе (*навести листу радних/саветодавних тела у којима је организација учествовала, орган који је основао и година оснивања или одлуку или решење која то и документују)*;
* пожељно је доставити доказ о чланству у мрежи или другој асоцијацији организација цивилног друштва *(доставити рефенренцу која документује чланство односно уговор, меморандум о сарадњи, потврда мреже или друге асоцијације и сл.)*

**Неће се разматрати:** неблаговремене пријаве (пријаве које не пристугну у предвиђеном року); пријаве поднете супротно одредбама датим у условима учешћа на Јавном конкурсу; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 23.октобра до 03. новембра 2023. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** [**javni.poziv@minljmpdd.gov.rs**](mailto:javni.poziv@minljmpdd.gov.rs)сa нaпoмeнoм:  **„**Кандидатура за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023)“.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023) која је састављена од представника Министарства за људска и мањинска права и друштвени дијалог и Министартсва унутрашњих послова.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за учествовање у давању предлога, примедби и сугестија (стручне консултације) на нацрт документа Процена претње од тешког и организованог криминала (SOCTA 2023) (у даљем тексту: Предлог).

Предлог, као и сам Јавни позив, објавиће се на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и биће достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [javni.poziv@minljmpdd.gov.rs](mailto:javni.poziv@minljmpdd.gov.rs) или телефоном на **011/311-3895 или 011/311-3859**.

**VI ДОДАТНЕ ИНФОРМАЦИЈЕ**

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама
4. Анекс 4 – Изјава о прихватању кандидатуре и одсуству сукоба интереса.

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у Регистар [↑](#footnote-ref-1)
2. „пожељно“ нису елиминационог карактера, већ ће се додатно вредновати у процесу селекције [↑](#footnote-ref-2)